cyanic-selkie/wikianc huggingface dataset:
คณะซาเลเซียนของคุณพ่อบอสโก
ซาเลเซียนในประเทศไทย
การริเริ่มส่งมิชชันนารีคณะซาเลเซียนมาประเทศไทย เริ่มในเดือนพฤศจิกายน ค.ศ. 1925 (พ.ศ. 2468) โดยบาทหลวงอีญาซีโอ กานาเซย์ (Ignazio Canazei) อธิการเจ้าคณะแขวงซาเลเซียนประจำประเทศจีน (ภายหลังได้รับการอภิเษกเป็นบิชอปแห่งซิวเจา) ได้เดินทางมาประเทศไทย เพื่อสำรวจหาข้อมูลและความเป็นไปได้ในการที่จะให้มิชชันนารีซาเลเซียนได้เข้ามาดำเนินกิจการในประเทศไทย ในปี ค.ศ. 1926 (พ.ศ. 2469) พระคุณเจ้าหลุยส์ มาทีอัส อาร์ชบิชอปแห่งชิลลง พร้อมด้วยบาทหลวงอีญาซีโอ กานาเซย์ ได้นำบาทหลวงปีเอโตร รีกัลโดเน รองอัคราธิการคณะซาเลเซียนเดินทางมาที่กรุงเทพฯ และเข้าพบพระคุณเจ้าเรอเน แปโร ประมุขมิสซังกรุงเทพฯ เพื่อเตรียมการส่งธรรมทูตซาเลเซียนมาประเทศไทย
ในที่สุดวันที่ 27 สิงหาคม ค.ศ. 1927 (พ.ศ. 2470) คณะมิชชันนารีซาเลเซียนชุดแรกประกอบด้วยบาทหลวงยอห์น กาเสตตา และเซมานาเรียนยอร์ช ไปนอตตี ก็เดินทางจากมาเก๊า ประเทศจีนมาถึงประเทศไทย และได้พำนักที่โบสถ์บางนกแขวก จังหวัดสมุทรสงคราม เพื่อเตรียมการต้อนรับคณะธรรมทูตที่จะเดินทางมาอย่างเป็นทางการ วันที่ 25 ตุลาคม ค.ศ. 1927 ธรรมทูตซาเลเซียนกลุ่มใหญ่จำนวน 18 ท่าน  ก็ได้เดินทางทางเรือมาถึงบางนกแขวก  ภายใต้การนำของบาทหลวงกาเอตัน ปาซอตตี (ต่อมาท่านได้รับการอภิเษกเป็นมุขนายกมิสซังราชบุรี) และที่บางนกแขวกนี้ก็นับว่าเป็นบ้านแรกของคณะซาเลเซียนในเมืองไทย จากนั้น ก็มีธรรมทูตอีกหลายชุดเดินทางเข้ามาเพื่อเสริมกำลังจนเป็นที่น่าสังเกตว่าผู้ใหญ่ของคณะซาเลเซียนให้ความสนใจกับเมืองไทยเป็นพิเศษ เพราะในระยะเวลาเพียงไม่กี่ปี ก็ได้มีการส่งธรรมทูตมาเมืองไทยเป็นจำนวนมาก
ธรรมทูตซาเลเซียนทั้งหมดได้เริ่มเรียนภาษาไทย เรียนรู้ขนบธรรมเนียมวัฒนธรรมประเพณีไทย และสิ่งอื่น ๆ ที่จะช่วยให้เข้าใจประเทศไทย ซึ่งจะเป็นประโยชน์ต่อการแพร่ธรรม ท่านเหล่านั้นต้องประสบกับปัญหาเรื่องอาหาร อากาศ และสภาพความเป็นอยู่ที่แตกต่างจากประเทศอิตาลีบ้านเกิดอย่างสิ้นเชิง แต่ท่านเหล่านั้นก็ได้ต่อสู้อุปสรรคเหล่านี้ด้วยพลังแห่งความรักในการรับใช้เยาวชนตามจิตตารมณ์ของคุณพ่อบอสโก วันที่ 1 มกราคม ค.ศ. 1929 (พ.ศ. 2472) พระคุณเจ้าแปโร ประมุขมิสซังลกรุงเทพฯ ได้มอบให้คณะซาเลเซียนดูแลเขตมิสซังราชบุรี และในวันที่ 30 มิถุนายน ปีเดียวกัน บาทหลวงกาเอตัน ปาซอตตี ได้รับการแต่งตั้งให้ปกครองเขตมิสซังราชบุรีและต่อมาอีก 12 ปี คือในวันที่ 24 มิถุนายน ค.ศ. 1941 (พ.ศ. 2484) ท่านจึงได้รับการอภิเษกเป็นมุขนายกมิสซังราชบุรีอย่างเป็นทางการ เขตมิสซังราชบุรีนั้นเริ่มตั้งแต่จังหวัดราชบุรี กาญจนบุรีแล้วลงไปจนสุดแดนภาคใต้ คณะซาเลเซียนทำหน้าที่ดูแลกิจการของโบสถ์ โรงเรียน และการอภิบาลสัตบุรุษของมิสซัง ซึ่งนับว่าเป็นภารกิจที่ท้าทายและยิ่งใหญ่สำหรับธรรมทูตซาเลเซียนในยุคนั้น
คณะธรรมทูตซาเลเซียนที่เข้ามาในเมืองไทยนี้เป็นกลุ่มที่บุกเบิกวางรากฐานกิจการแพร่ธรรมในประเทศไทย พวกท่านได้อุทิศทั้งชีวิตเพื่ออนาคตที่ดีของเยาวชนไทย และพวกท่านเหล่านี้เกือบทั้งหมดต่างก็ได้สิ้นชีวิตและฝังร่างของท่านไว้ในแผ่นดินไทย เพื่อเป็นพยานแห่งรักอันซื่อสัตย์ต่อจิตตารมณ์ซาเลเซียน เป็นเมล็ดพันธุ์ให้คณะซาเลเซียนเจริญรุ่งเรืองสืบต่อไป
หลังจากนั้น ได้มีธรรมทูตซาเลเซียนจากประเทศอิตาลี, เบลเยี่ยม, สเปน, เนเธอร์แลนด์ และฟิลิปปินส์ได้เดินทางมาสมทบกับธรรมทูตรุ่นพี่เพื่อสืบสานกิจการแห่งความรักของคุณพ่อบอสโกต่อบรรดาเยาวชนโดยเฉพาะอย่างยิ่ง เยาวชนที่กำพร้า ยากจน และถูกทอดทิ้งในประเทศไทยให้ได้รับการอบรม การศึกษา และดูแลให้เป็นคนที่ดี สมบูรณ์และมีคุณภาพทั้งสำหรับพระศาสนจักรและประเทศชาติต่อไป ต่อมาเมื่อมีการแยกเขตมิสซังสุราษฎร์ธานีออกมาเป็นมิสซังใหม่ ในวันที่ 15 กันยายน ค.ศ. 1969 (พ.ศ. 2512) พระคุณเจ้าปีเอโตร ลุยจี การ์เรตโต ได้ย้ายมาเป็นประมุขเขตมิสซังสุราษฎร์ธานี โดยมอบเขตมิสซังราชบุรีให้แก่มุขนายกโรเบิร์ต รัตน์ บำรุงตระกุล ในวันที่ 8 กันยายน ปีเดียวกัน และตั้งแต่วันนั้นเป็นต้นมา คณะซาเลเซียนก็รับผิดชอบงานแพร่ธรรมของเขตมิสซังสุราษฎร์ธานี เริ่มตั้งแต่จังหวัดประจวบคีรีขันธ์จนสุดแดนภาคใต้ของประเทศไทย ปัจจุบันนี้ พระคุณเจ้าโยแซฟ ประธาน ศรีดารุณศีล เป็นมุขนายกจากคณะซาเลเซียนปกครองเขตมิสซังแห่งนี้ สืบต่อจากพระคุณเจ้าไมเกิล ประพนธ์ ชัยเจริญ ผู้สืบอำนาจต่อจากพระคุณเจ้าปีเอโตร ลุยจี การ์เรตโต ซึ่งมุขนายกทั้งสององค์ได้ถึงแก่กรรมไปแล้ว
ปัจจุบันคณะซาเลเซียนในประเทศไทยได้รับมอบหมายให้ดูแลกิจการของคณะซาเลเซียนในประเทศกัมพูชาและประเทศลาว สำหรับกิจการคณะซาเลเซียนในราชอาณาจักรกัมพูชานั้น ภราดาโรเบริ์ต ปาเนตโต บาทหลวงวอลเตอร์ บริโกลิน และบาทหลวงยอห์น วิสเซอร์ อดีตอธิการโรงเรียนดอนบอสโก กรุงเทพฯ ได้เป็นผู้บุกเบิกนำสมาชิกซาเลเซียนเข้าสู่ประเทศนี้เมื่อปี ค.ศ. 1991 (พ.ศ. 2534) เปิดสอนโรงเรียนอาชีวะดอนบอสโกที่กรุงพนมเปญ, เมืองปอยเปต และเมืองสีหนุกวิลล์ ส่วนที่ประเทศลาวนั้น บาทหลวงตีโต เปดรอน ได้รับมอบหมายจากคณะซาเลเซียนให้ดำเนินการเจรจากับรัฐบาลประเทศลาวตั้งแต่ปี ค.ศ. 2002 (พ.ศ. 2545) เพื่อจะเปิดศูนย์ฝึกอาชีพดอนบอสโก ที่กรุงเวียงจันทน์ และขณะนี้ ซาเลเซียนได้เริ่มกิจการเล็ก ๆ โดยเปิดสอนวิชาชีพช่างยนต์ ช่างเชื่อมและช่างไฟฟ้าแก่เยาวชนลาว ณ กรุงเวียงจันทน์
ปัจจุบัน สมาชิกคณะซาเลเซียนในประเทศไทยที่ยังมีชีวิต มีจำนวน 98 ท่าน (สถิติ ณ วันที่ 31 ธันวาคม ค.ศ. 2018) โดยมี บาทหลวงยอห์น บอสโก เทพรัตน์ ปิติสันต์  ดำรงตำแหน่งอธิการเจ้าคณะแขวงซาเลเซียนแห่งประเทศไทย
ซัมซู-อิลูนา
ซัมซู-อิลูนา (อโมไรต์: Shamshu; ประมาณ 1750–1712 ปีก่อนคริสต์ศักราช) เป็ยกษัตริย์องค์ที่ 7 ผู้ก่อตั้งราชวงศ์อามูร์แห่งบาบิโลน ครองราชย์ใน 1750 ถึง 1712 ปีก่อนคริสต์ศักราช หรือจาก 1686 ถึง 1648 ปีก่อนคริสต์ศักราช พระองค์เป็นผู้สืบทอดและพระราชโอรสในพระเจ้าฮัมมูราบีกับพระราชมารดาไม่ทราบพระนาม รัชสมัยของพระองค์มีการลุกฮืออย่างรุนแรงในพื้นที่ที่พระราชบิดาพิชิตและการละทิ้งเมืองสำคัญหลายแห่ง (โดยหลักอยู่ในซูเมอร์)
คณะซาเลเซียนของคุณพ่อบอสโก
โรงเรียนในเครือคณะนักบวชซาเลเซียนแห่งประเทศไทย
ประเทศไทย
ซัมซู-อิลูนา
นโยบายภายในประเทศ
รัชสมัยซัมซู-อิลูนาไม่ได้มุ่งเน้นไปที่สงครามคลอด พระองค์ยังเป็นที่รู้จักจากการซ่อมแซมกำแพงเมืองหลายแห่ง เช่น ที่คิช, นิปปูร์ และซิปปาร์ แม้ว่าจะมีปัญหาบางส่วนก็ตาม และโฆษณาชวนเชื่อลัทธิมาร์ดุกของพระราชบิดาต่อ พระองค์ยังฟื้นฟูวิหารเอ-บับบาร์แห่งชามัช (หรืออูตู) ที่ลาร์ซา ซิกกุรัตที่ซิปปาร์ และซิกกุรัตแห่งซาบาบาและอิชตาร์ที่คิช
นอกจากนี้ มีผู้คาดการณ์ ว่าซัมซู-อิลูนาจัดตั้งปฏิทินบาบิโลนมาตรฐาน น่าจะมีไว้เพื่อทำให้จักรวรรดิของพระองค์ใกล้ชิดมากขึ้น
คณะซาเลเซียนของคุณพ่อบอสโก
โรงเรียนในเครือคณะนักบวชซาเลเซียนแห่งประเทศไทย
ประเทศกัมพูชา
ประเทศลาว
กิจกรรมเครือซาเลเซียน
ซึ่งปัจจุบัน ได้มีกิจกรรมกีฬาเครือซาเลเซียนมากมาย เพื่อกระชับมิตร และในครั้งต่อไปซึ่งเป็นครั้งที่9ในปี2559 โรงเรียนดอนบอสโกวิทยา อุดรธานีเป็นเจ้าภาพ
ห้องรมแก๊ส
ห้องรมแก๊ส เป็นเครื่องมือสำหรับการสังหารมนุษย์หรือสัตว์อื่น ๆ ด้วยแก๊ส ประกอบไปด้วยห้องที่ปิดสนิทเพื่อให้แก๊สเข้าไป ซึ่งเป็นแก๊สพิษหรือสารที่ทำให้เกิดภาวะขาดออกซิเจน สารพิษที่ถูกใช้มากที่สุดคือไฮโดรเจนไซยาไนด์ คาร์บอนไดออกไซด์ และคาร์บอนมอนอกไซด์ ซึ่งชนิดหลังสุดยังคงใช้อยู่ การรมแก๊สเป็นวิธีหนึ่งในการประหารชีวิตนักโทษในสหรัฐอเมริกาตั้งแต่ปี ค.ศ. 1920 และยังคงเป็นวิธีการประหารชีวิตตามกฎหมายในสามรัฐ ในช่วงฮอโลคอสต์ ห้องรมแก๊สขนาดใหญ่ที่ได้รับการออกแบบสำหรับการสังหารหมู่ซึ่งนาซีเยอรมนีใช้เป็นส่วนหนึ่งของการฆ่าล้างเผ่าพันธุ์ มีรายงานว่า เกาหลีเหนือ เป็นประเทศหนึ่งที่ยังใช้ห้องรมแก๊ส
โฟลร์ ยันเซิน
โฟลร์ ยันเซิน (Floor Jansen) เป็นนักร้องชาวดัตช์ในวงอาฟเทอร์ฟอร์เอเวอร์ เกิดเมื่อ 21 กุมภาพันธ์ ค.ศ. 1981 ที่ประเทศเนเธอร์แลนด์
กับ Star One
1981
เทพีประชาธิปไตย
เทพีประชาธิปไตย, เทพีประชาธิปไตยและเสรีภาพ, จิตวิญญาณประชาธิปไตย, หรือ เทพีเสรีภาพ (Goddess of Democracy, Goddess of Democracy and Freedom, Spirit of Democracy, หรือ Goddess of Liberty; ) เป็นรูปปั้นสูง 10 เมตร สร้างขึ้นในช่วงการประท้วงที่จัตุรัสเทียนอันเหมิน พ.ศ. 2532 ใช้เวลาสร้าง 4 วัน สร้างด้วยโฟมและเพเพอร์มาร์เชบนโครงโลหะ ผู้จัดสร้างมุ่งหมายให้รูปปั้นนี้มีขนาดใหญ่ที่สุดเท่าที่จะทำได้เพื่อมิให้รัฐบาลรื้อถอนไปโดยง่าย กล่าวคือ รัฐบาลจะต้องเลือกระหว่างทำลายรูปปั้นซึ่งย่อมจะเป็นชนวนให้เกิดการวิพากษ์วิจารณ์นโยบายรัฐบาล หรือยอมให้รูปปั้นตั้งอยู่อย่างนั้น แต่ที่สุดแล้ว วันที่ 4 มิถุนายน พ.ศ. 2532 กองทัพปลดปล่อยประชาชนเข้ากวาดล้างผู้คนออกจากจัตุรัสเทียนอันเหมิน ทำให้รูปปั้นถูกทำลายไปด้วย และนับแต่รูปปั้นนี้ถูกทำลายไป มีการสร้างรูปจำลองและสิ่งรำลึกถึงรูปปั้นนี้ขึ้นทั่วโลก ซึ่งรวมถึงที่ฮ่องกง ซานฟรานซิสโก วอชิงตัน ดี.ซี. และแวนคูเวอร์
กองรบพิเศษที่ 5 (สหรัฐ)
กองรบพิเศษที่ 5 (ส่งทางอากาศ) (5th Special Forces Group (Airborne); อักษรย่อ: 5th SFG(A)) เป็นหนึ่งในกลุ่มกองกำลังพิเศษกองบกทัพสหรัฐที่ปฏิบัติหน้าที่ประจำการที่ได้รับการประดับเครื่องอิสรยาภรณ์มากที่สุดในกองทัพสหรัฐ กองรบพิเศษที่ 5 ได้ปฏิบัติการรบอย่างกว้างขวางในสงครามเวียดนาม และมีบทบาทสำคัญในช่วงเดือนแรก ๆ ของปฏิบัติการเสรีภาพยั่งยืน กองที่ 5—ตามที่เรียกกันในบางครั้ง—ได้รับการออกแบบมาเพื่อกรีธาพลและปฏิบัติภารกิจทั้งเก้า ได้แก่ การสงครามนอกแบบ, การป้องกันภายในให้กับมิตรประเทศ, การปฏิบัติภารกิจโดยตรง, การปราบปรามการก่อกบฏ, การลาดตระเวนพิเศษ, การต่อต้านการก่อการร้าย, ยุทธการทางข้อมูลข่าวสาร, การต่อต้านการแพร่ขยายอาวุธอานุภาพทำลายล้างสูง และการสนับสนุนกองกำลังรักษาความมั่นคง ในปี ค.ศ. 2016 กองที่ 5 มีหน้าที่หลักในการปฏิบัติงานในพื้นที่รับผิดชอบของเซนต์คอมโดยเป็นส่วนหนึ่งของกองปฏิบัติการพิเศษกองบัญชาการกลาง (ซอกเซนต์) กองนี้เชี่ยวชาญในการปฏิบัติการในตะวันออกกลาง, อ่าวเปอร์เซีย, เอเชียกลาง และจะงอยแอฟริกา (HOA) ซึ่งกองที่ 5 และสองกองพันของหน่วยใช้เวลาประมาณหกเดือนจากทุก ๆ สิบสองเดือนที่กรีธาพลสู่ประเทศอิรักในฐานะหน่วยเฉพาะกิจปฏิบัติการพิเศษร่วม – คาบสมุทรอาหรับ
พื้นเพหน่วย
กองรบพิเศษที่ 5 (ส่งทางอากาศ) มีเค้าเดิมมาจากกองพันที่ 1 กรมที่ 3 กองกำลังปฏิบัติการพิเศษที่ 1 อันเป็นการจัดตั้งระหว่างแคนาดา-อเมริกัน โดยก่อตั้งขึ้นเมื่อวันที่ 5 กรกฎาคม ค.ศ. 1942 และได้เคลื่อนพลสี่วันต่อมาในวันที่ 9 กรกฎาคม ณ ค่ายวิลเลียม เฮนรี แฮร์ริสัน รัฐมอนแทนา ซึ่งระหว่างสงครามโลกครั้งที่สอง กองกำลังปฏิบัติการพิเศษที่ 1 ถูกยุบเมื่อวันที่ 5 ธันวาคม ค.ศ. 1944 ในวิลเนิฟ-ลูเบต์ ประเทศฝรั่งเศส
ตำบลแหลมผักเบี้ย
ประวัติ
ตำบลแหลมผักเบี้ยก่อตั้งขึ้นเมื่อวันที่ 1 มิถุนายน 2490 โดยการโอนพื้นที่หมู่ที่ 7, 8, 9 และ 10 ของตำบลบางแก้วในสมัยนั้นมาเป็นหมู่ที่ 1, 2, 3 และ 4 ในตำบลแหลมผักเบี้ย
หมู่บ้าน
ตำบลแหลมผักเบี้ยมีทั้งหมด 4 หมู่บ้าน ได้แก่
แหลมหลวง
แหลมหลวง ซึ่งเป็นแหลมยื่นออกจากฝั่งไปในทะเล โดยจะแยกระหว่างหาดทรายกับหาดโคลนออกจากกัน โดยทิศเหนือจะเป็นหาดโคลน ด้านทิศใต้เป็นหาดทราย สำหรับหาดทรายในตำบลแหลมผักเบี้ยนั้นเป็นหาดทรายจุดแรกของอ่าวไทยด้านซีกใต้ สืบเนื่องจากการไหลลงของน้ำจืดจากปากแม่น้ำลงสู่อ่าวไทยของแม่น้ำเจ้าพระยา แม่น้ำบางปะกง แม่น้ำท่าจีน แม่น้ำแม่กลอง]] แม่น้ำเพชรบุรี เมื่อตะกอนลงส่งทะเลจึงทำให้น้ำทะเลในช่วงนี้มีความขุ่นสูง จึงทำให้เป็นหาดโคลน แหลมหลวงจึงเหมาแก่การศึกษาระบบนิเวศได้ทั้ง 2 ระบบ ที่อยู่ในแหลมเดียวกัน
ชายฝั่งทะเลสมเด็จพระนเรศมหาราช
ชายฝั่งทะเลสมเด็จพระนเรศมหาราช เป็นชายฝั่งทะเลในพื้นที่แหลมผักเบี้ย ทรงพระกรุณาโปรดเกล้าฯ พระราชทานพระบรมราชานุญาตให้เรียกชื่อชายฝั่งทะเลของจังหวัดเพชรบุรี-จังหวัดประจวบคีรีขันธ์ ซึ่งมีความยาว 200 กิโลเมตร มีความยาวคอดไปถึงอำเภอบางสะพาน จังหวัดประจวบคีรีขันธ์ เพื่อแสดงถึงวีรกรรม พระปรีชาสามารถของสมเด็จพระนเรศวรมหาราชและเพื่อประกาศพระเกียรติคุณของพระมหากษัตริย์ไทย ให้ปรากฏพระนามบนแผนที่
โครงการแหลมผักเบี้ย
โครงการศึกษาวิจัยและพัฒนาสิ่งแวดล้อมแหลมผักเบี้ย อันเนื่องมาจากพระราชดำริ โดยศึกษาวิจัยหารูปแบบเทคโนโลยีการบำบัดน้ำเสียด้วยระบบบ่อบำบัดการใช้แปลงพืชกรองน้ำเสียและการกำจัดขยะ โดยใช้กล่องคอนกรีตที่เหมาะสมตามพระราชดำริ การทดลองประยุกต์ใช้ความรู้จากการศึกษาวิจัยสู่การแก้ไขปัญหาน้ำเสียและขยะในพื้นที่จริง (เฉพาะเทศบาลเมืองเพชรบุรี) ตลอดจนการปรับปรุงเทคโนโลยีดังกล่าวให้มีประสิทธิภาพมากขึ้น
นกกะปูด
นกกะปูด (Coucals, Crow pheasants) เป็นนกสกุลหนึ่ง จัดอยู่ในวงศ์ย่อย Centropodinae ในวงศ์นกคัคคู (Cuculidae) โดยใช้ชื่อสกุลว่า Centropus แต่มิใช่นกปรสิตเหมือนนกชนิดอื่น ๆ ในวงศ์เดียวกัน โดยเป็นนกเพียงวงศ์เดียวและสกุลเดียว
นกกะปูด จัดเป็นนกขนาดกลาง มีลำตัวเพรียวยาว ลักษณะคล้ายกา มีความยาวประมาณ 35.50 เซนติเมตร ปากสีดำแหลมสั้นหนาแข็งแรง ตาสีแดง หัวและคอ และลำตัวสีดำ ปีกสั้นสีน้ำตาลแดง ขายาวสีดำ นิ้วตีนและเล็บยาวแข็งแรง สามารถจับเหยื่อ เกาะยึดเหนียวไต่แทรกไปตามพงหญ้า, ต้นไม้ หรือ พุ่มไม้หนาทึบได้อย่างคล่องแคล่ว หางยาวประมาณ 15–25 เซนติเมตร หนังหนาเหนียวสีดำ
นกกะปูด ได้ชื่อมาจากเสียงร้อง "ปูด ๆ ๆ ๆ ๆ" อันเป็นเอกลักษณ์ มักอาศัยอยู่ในพุ่มไม้ใกล้ชายน้ำหรือพื้นที่ชุ่มน้ำต่าง ๆ มีพฤติกรรมออกกินในตอนเช้าและตอนเย็น เมื่อตกใจแทนที่จะบินหนีเหมือนนกชนิดอื่น แต่กลับวิ่งหัวซุกหัวซุนเข้าซ่อนเร้นอยู่ในพุ่มไม้รกใกล้ ๆ บริเวณนั้น เมื่อจวนตัวจึงบินหนี นกกะปูดกินอาหารได้แก่ กบ, เขียด, หนู, อึ่งอ่าง, ปู, กุ้ง, หอย และปลา โดยหากินตามท้องนาหรือชายน้ำ แต่อาหารที่ชอบที่สุด คือ งู ทำรังอยู่ตามพงหญ้ารกตามริมน้ำ เช่น อ้อ หรือแขม วางไข่ครั้งหนึ่งราว 2 ถึง 6 ฟอง ตัวผู้กับตัวเมียจะผลัดเปลี่ยนกันฟักไข่
นกกะปูด กระจายพันธุ์ในเขตร้อนทั่วไปทั้งทวีปเอเชียและแอฟริกา แบ่งออกเป็น 30 ชนิด ได้แก่
การจำแนก
สำหรับในประเทศไทย พบ 2 ชนิด คือ นกกะปูดใหญ่ และนกกะปูดเล็ก ซึ่งพบได้ทุกจังหวัด และอาจจะพบนกกะปูดนิ้วสั้น ที่เป็นนกพลัดหลง หายากได้อีกด้วย
ในวัฒนธรรม
นกกะปูด ในวัฒนธรรมความเป็นอยู่พื้นบ้านของชาวไทย เมื่อนกกะปูดร้องในเวลาเช้าและเวลาเย็น อีกทั้งร้องเป็นเวลาคล้ายบอกโมงยาม ซึ่งตรงกับเวลาน้ำขึ้น ผู้คนในสมัยโบราณ จึงฟังเสียงนกกะปูดเป็นสัญญาณบอกเวลา เรียกกันว่า "ยามนกกะปูด" ได้แก่ ร้องครั้งที่ 1 เรียกว่า ยามหนึ่ง (ราว 01.00 น.) ร้องครั้งที่ 2 เรียกว่า ยามสอง (ราว 02.00 น.) ร้องครั้งที่ 3 เรียกว่า ยามสาม (ราว 03.00 น.) ร้องครั้งที่ 4 เรียกว่า ยามสี่ (ราว 04.00 น.)
ศิริ สิริโยธิน
พลตรี ศิริ สิริโยธิน (5 สิงหาคม 2458 - 31 กรกฎาคม 2522) เป็นอดีตประธานรัฐสภาและประธานสภาผู้แทนราษฎรไทย อดีตรัฐมนตรีหลายกระทรวง และเป็นอดีตสมาชิกสภาผู้แทนราษฎรจังหวัดชลบุรี 5 สมัย
นกกะปูด
ในวัฒนธรรม
นอกจากนี้แล้วจากเสียงร้อง คำว่า "นกกะปูด" ยังเป็นภาษาปากในภาษาไทย หมายถึง คนที่เก็บรักษาความลับไว้ไม่อยู่ และยังถูกอ้างอิงถึงในเพลง น้ำลงนกร้อง ซึ่งเป็นเพลงลูกทุ่งประกอบภาพยนตร์ไทยเรื่อง มนต์รักลูกทุ่ง ที่ออกฉายในปี พ.ศ. 2513 ที่มีเนื้อร้องว่า
ศิริ สิริโยธิน
ประวัติ
พลตรี ศิริ สิริโยธิน เกิดเมื่อวันที่ 5 สิงหาคม พ.ศ. 2458 สำเร็จการศึกษา จากโรงเรียนนายร้อยพระจุลจอมเกล้า และ ได้รับปริญญาสังคมศาสตร์ดุษฎีบัณฑิตกิตติมศักดิ์ จากมหาวิทยาลัยมหิดล สมรสกับคุณหญิงอำไพ ศิริโยธิน
นกกะปูด
ในวัฒนธรรม
นอกจากนี้แล้ว นกกะปูด ยังมีชื่อเรียกอื่น ๆ อีกเช่น "นกปูด", "นกกดปูด" หรือ "นกกด" เป็นต้น
ศิริ สิริโยธิน
งานการเมือง
พลตรีศิริ ลงรับสมัครเลือกตั้งสมาชิกสภาผู้แทนราษฎรจังหวัดชลบุรีครั้งแรก ในการเลือกตั้งเดือนกุมภาพันธ์ พ.ศ. 2500 และได้รับเลือกเรื่อยมา จนถึง พ.ศ. 2522 รวม 5 สมัย
เขาเคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
สมาชิกสภาผู้แทนราษฎร
พลตรีศิริ สิริโยธิน ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
จักรพรรดินากามิกาโดะ
จักรพรรดินากามิกาโดะ (中御門天皇 (Nakamikado-tennō)) จักรพรรดิองค์ที่ 114 แห่งราชวงศ์ญี่ปุ่นตามที่ได้จัดเรียงไว้ใน รายพระนามจักรพรรดิญี่ปุ่น ครองสิริราชสมบัติระหว่าง ค.ศ. 1710 – 1735
ในปี โฮเอะ ที่ 5 ตรงกับ ค.ศ. 1708 จักรพรรดิฮิงาชิยามะได้โปรดให้จัดพิธีสถาปนาเจ้าชายโยชิฮิโตะพระราชโอรสองค์ที่ 5 ขึ้นเป็นรัชทายาทและผู้สืบราชบัลลังก์หลังจากนั้นไม่นานจักรพรรดิฮิงาชิยามะได้ประกาศสละราชบัลลังก์ให้กับเจ้าชายโยชิฮิโตะขึ้นสืบราชบัลลังก์เป็นจักรพรรดินากามิกาโดะ เมื่อวันที่ 21 เดือน 6 ปี โฮเอะ ที่ 6 ตรงกับวันที่ 27 กรกฎาคม ค.ศ. 1709 โดยได้มีการจัดพิธีราชาภิเษกขึ้นที่ พระราชวังหลวงเกียวโต เมื่อวันที่ 11 เดือน 11 ปี โฮเอะ ที่ 7 ตรงกับวันที่ 30 ธันวาคม ค.ศ. 1710
ในรัชสมัยของพระองค์ถือว่าความสัมพันธ์ระหว่างราชสำนักกับรัฐบาลโชกุนยังคงราบรื่นถึงขั้นองค์จักรพรรดิได้ยกเจ้าหญิงยาโซะพระธิดาในจักรพรรดิเรเง็ง จักรพรรดิองค์ที่ 112 ผู้เป็นพระปิตุจฉา (อา) ในจักรพรรดินากามิกาโดะให้สมรสกับโทกูงาวะ อิเอสึงุ โชกุนคนที่ 7 แต่งานพิธีต้องถูกยกเลิกเนื่องจากการอสัญกรรมอย่างกะทันหันของโชกุนที่เอโดะ
จักรพรรดินากามิกาโดะได้สละราชบัลลังก์ให้กับเจ้าชายอากิฮิโตะพระราชโอรสองค์ใหญ่ขึ้นสืบราชบัลลังก์เป็น จักรพรรดิซากูรามาจิ เมื่อวันที่ 21 เดือน 3 ปี เคียวโฮ ที่ 20 ตรงกับวันที่ 13 เมษายน ค.ศ. 1735 หลังจากครองสิริราชสมบัติได้ 25 ปีโดยพระองค์ยังคงกุมพระราชอำนาจเหนือพระราชโอรสเช่นเดียวกับพระอัยกาและพระราชบิดาในฐานะไดโจเท็นโน (มหาจักรพรรดิ) แต่หลังจากนั้นอีกเพียง 2 ปีอดีตจักรพรรดินากามิกาโดะก็เสด็จสวรรคตเมื่อวันที่ 11 เดือน 4 ปี เก็นบุง ที่ 2 ตรงกับวันที่ 10 พฤษภาคม ค.ศ. 1737 ขณะมีพระชนมายุเพียง 35 พรรษาโดยได้มีการฝังพระบรมศพที่พระราชสุสาน สึกิ โนะ วะ โนะ มิซะซะงิ เมื่อวันที่ 8 เดือน 5 ปี เก็นบุง ที่ 2 ตรงกับวันที่ 6 มิถุนายน ค.ศ. 1737
แผนผัง
1702 1737
นักรบเกราะเหล็ก บีไฟเตอร์
จูโค บีไฟเตอร์ หรือ เกราะเหล็ก บีไฟเตอร์ เป็นซีรีส์ภาพยนตร์แนวโทคุซัทสึแนวเมทัลฮีโรลำดับที่14 ออกอากาศเมื่อวันที่ 5 กุมภาพันธ์ พ.ศ. 2538 ถึงวันที่ 25 กุมภาพันธ์ พ.ศ. 2539 ออกอากาศทั้งหมด 53 ตอนและมีตอนพิเศษทางภาพยนตร์อีก 1 ตอน
ในประเทศไทยบริษัท ทีไอจีเอ จำกัด (TIGA) เป็นผู้ได้รับลิขสิทธิ์การจำหน่ายในรูปแบบวีซีดีในชื่อนักรบเกราะเหล็ก บี-ไฟท์เตอร์
เนื้อเรื่อง
ในโลกมนุษย์ได้เกิดเหตุประหลาดของแมลงทั่วโลกได้อพยพอย่างปริศนาและสัตว์ต่างๆได้เกิดความแปลกประหลาดวันหนึ่งนักวิจัยคนหนึ่งที่มีชื่อว่า ไค ทาคุยะ ได้พบกับผู้เฒ่าแมลงที่ชื่อว่ากูรูและได้บอกเหตุการณ์ต่างๆในเวลาต่อมาเอิร์ธ อาคาเดมี่ ได้สร้างหุ่นยนต์ชุดเกราะเพื่อต่อสู้กับศัตรูที่จะมาบุกโลกและผู้เฒ่ากูรูได้กำเนิดนักรบแมลงทั้ง 3 และได้คัดเลือกเหล่านักรบเพื่อต่อกรกับเหล่าผู้รุกรานจากต่างมิติจามาล
กลุ่มผู้บุกรุกต่างมิติ จามาร์ล
กลุ่มผู้บุกรุกต่างมิติ จามาร์ล (異次元侵略集団ジャマール) เป็นกลุ่มปีศาจที่ครอบครองมิติทั่วมิติโดยผู้นำคือกาโอหม์ และหัวหน้ากองกำลังทั้ง 3
ภาษาออลลารี
ภาษาออลลารี (Ollari language) หรือภาษาอัลลาร์ ภาษาคัทพัส หรือเรียกอย่างง่าย ๆ ว่าภาษาคทพะ (แม้ว่าจะต่างจากภาษากลุ่มคทพะอื่น ๆ) เป็นภาษาในตระกูลภาษาดราวิเดียนที่พูดโดยชาวคทพะที่อยู่ในบริเวณโปตตางีม โกราปุต ในรัฐโอริศา ประเทศอินเดีย
กลุ่มประชาชนเพื่อชาติและราชบัลลังก์
กลุ่มประชาชนเพื่อชาติและราชบัลลังก์ เป็นการรวมตัวกันของกลุ่มคนเพื่อกดดันขับไล่ พันตำรวจโท ทักษิณ ชินวัตร ให้ลาออกจากตำแหน่งนายกรัฐมนตรี และ นับถือลัทธิเผด็จการ ตั้งแต่กลางปี พ.ศ. 2547 โดยมีแกนนำประกอบด้วย
รวมถึงกลุ่มสตรีผู้สูงศักดิ์และมีเชื้อสายราชนิกูลด้วย เช่น หม่อมราชวงศ์รำพิอาภา เกษมศรี ประธานกลุ่มรักความจริงและความโปร่งใส, นางปราไพ ปราสาททองโอสถ, นางเบญจวรรณ กระจ่างเนตร์ และนางสุมารี วีระไวทยะ เป็นต้น
กลุ่มประชาชนเพื่อชาติและราชบัลลังก์ ได้ร่วมกันเผยแพร่ข้อมูลการทุจริตในรัฐบาลพ.ต.ท.ทักษิณ ชินวัตร โดยเฉพาะในประเด็นการขายหุ้นรัฐวิสาหกิจ และมีการชุมนุมใหญ่ที่ท้องสนามหลวง เมื่อวันที่ 25 กันยายน พ.ศ. 2547 แต่การประโคมข่าวความเคลื่อนไหวไม่ประสบความสำเร็จมากนัก เพราะในช่วงเวลาเดียวกันได้เกิดการระบาดของโรคไข้หวัดนก
เจ้าหญิงวิคโทรีอา อาเดิลไฮท์แห่งชเลสวิช-ฮ็อลชไตน์
เจ้าหญิงวิคโทรีอา อาเดิลไฮท์แห่งชเลสวิช-ฮ็อลชไตน์-เซอเนอร์ปอร์-กลึคส์บวร์ค (Princess Victoria Adelaide of Schleswig-Holstein) ประสูติเมื่อวันที่ 31 ธันวาคม ค.ศ. 1885 เป็นพระธิดาพระองค์ใหญ่ใน ฟรีดริช เฟอร์ดินานด์ ดยุกแห่งแห่งชเลสวิช-ฮ็อลชไตน์ และ เจ้าหญิงกาโรลีน มาทิลด์แห่งชเลสวิช-ฮ็อลชไตน์-เซอเนอร์ปอร์-ออกัสเทนเบิร์ก โดยพระองค์ทรงสืบเชื้อสายมาจาก พระเจ้าคริสเตียนที่ 5 แห่งเดนมาร์ก และ สมเด็จพระราชินีนาถวิคโทรีอา
พระองค์ทรงเสกสมรสกับ เจ้าชายคาร์ล เอดูอาร์ท ดยุกแห่งซัคเซิน-โคบวร์คและโกทา เมื่อวันที่ 11 ตุลาคม ค.ศ. 1905 ณ ปราสาทกลึกซ์บูร์ก มณฑลฮ็อลชไตน์ ทั้งสองพระองค์มีพระโอรสและธิดา 5 พระองค์ดังนี้
ในปี พ.ศ. 2461 พระสวามีถูกปลดออกจากตำแหน่ง หลังสิ้นสุดสงครามโลกครั้งที่ 1 และถูกบังคับให้ครอบครัวของพระองค์ กลายเป็นสามัญชน พระสวามีของพระองค์ทรงสนับสนุน อดอล์ฟ ฮิตเลอร์ โดยพระนางเคยเล่าประทานแก่บุคคลอื่นเสมอ ถึงความจงรักภักดีของพระสวามีที่มีต่อชาติ แต่ตัวของพระนางเอง กลับเกลียดชังพวกนาซี พระนางทรงสนับสนุนสมาพันธ์คริสตจักรเยอรมันเพื่อต่อต้านคริสเตียนชาวเยอรมันที่ต่อต้านยิว สงครามโลกครั้งที่สอง พระองค์และพระสวามีเสด็จไป ออสเตรีย หลังจากการโดนยึดทรัพย์สินในเยอรมนีตะวันออกโดยสหภาพโซเวียต เจ้าหญิงวิคโทรีอา อาเดิลไฮท์แห่งชเลสวิช-ฮ็อลชไตน์ สิ้นพระชนม์ลงเมื่อวันที่ 3 ตุลาคม ค.ศ. 1970 สิริพระชันษา 84 ปี
อาบี-เอชูฮ์
อาบี-เอชูฮ์ (Abī-Ešuḫ; รูปแบบอื่น: ma-bi-ši, "Abiši", mE-bi-šum, "Ebišum") เป็นกษัตริย์องค์ที่ 8 ในราชวงศ์ที่ 1 แห่งบาบิโลนและครองราชย์เป็นเวลา 28 ปี ตั้งแต่ 1648–1620 ปีก่อนคริสต์ศักราช หรือ 1711–1684 ปีก่อนคริสต์ศักราช โดยสืบทอดราชบัลลังก์ถัดจากซัมซู-อิลูนา พระราชบิดา
จูแมนจี้ เกมดูดโลกบุกป่ามหัศจรรย์
จูแมนจี้ เกมดูดโลกบุกป่ามหัศจรรย์ (อังกฤษ:Jumanji Welcome to the Jungle) เป็นภาพยนตร์ในปี พ.ศ. 2560 แนวแฟนตาซีแอ็กชั่นตลกอเมริกันซึ่งสร้างจากหนังสือเรื่องจูแมนจี้และมาเป็นภาพยนตร์ภาคต่อเริ่มต้นใหม่
การฉายในประเทศไทย
จูแมนจี้ เกมดูดโลกบุกป่ามหัศจรรย์ และฉายในรอบพิเศษวันที่ 21-27 ธันวาคม พ.ศ.2560 และเปิดฉายในโรงภาพยนตร์ ในวันที่ 28 ธันวาคม พ.ศ.2560
โกอิ้ง เมอร์รี่
โกอิ้ง แมรี่ เป็นเรือของกลุ่มโจรสลัดหมวกฟางซึ่งมันก็ดูเล็กมากเลยถ้าเทียบกับค่าหัวของแต่ละคนอ่ะนะ   โดยเรือโกอิ้งแมรี่ ไม่ได้มาจากตอนที่ลูฟี่ออกจากหมู่บ้านเลย  แต่ได้หลังจากที่ไปเจอกับอุซปแล้วได้อุซปมาเป็นพรรคพวกพ้อง  โดยเรือโกอิ้งแมรี่มีหัว เรือเป็นแพะ หรือแกะนี่แหละดูไม่ออกแถมบางตอนก็คล้ายกับว่ามันมีชีวิตด้วย  และมีความพิเศษอีกอย่างหนึ่งคือมีกระดูกมังกรอยู่ด้วยไว้ควบคุม จึงทำให้แตกหักยากและมีอายุนานมากๆ
นยาซาแลนด์
นยาซาแลนด์ (Nyasaland; ออกเสียง: ) เป็นรัฐในอารักขาของจักรวรรดิบริติชที่ตั้งอยู่บนทวีปแอฟริกา ก่อตั้งขึ้นใน พ.ศ. 2450 เมื่ออดีตรัฐในอารักขาแอฟริกากลางของอังกฤษเปลี่ยนชื่อไปเป็นนยาซาแลนด์ ระหว่าง พ.ศ. 2496 ถึง พ.ศ. 2506 นยาซาแลนด์กลายเป็นส่วนหนึ่งของสหพันธรัฐโรดีเชียและนยาซาแลนด์ หลังจากที่สหพันธ์ล่มสลาย นยาซาแลนด์แยกตัวเป็นอิสระจากอังกฤษเมื่อวันที่ 6 กรกฎาคม พ.ศ. 2507 และเปลี่ยนชื่อเป็นมาลาวี
ประวัติศาสตร์ของนยาซาแลนด์เป็นที่เด่นชัดขึ้นจากการสูญเสียที่ดินรวมครั้งใหญ่ของชุมชนชาวแอฟริกันในช่วงต้นของยุคล่าอาณานิคม ในเดือนมกราคม พ.ศ. 2458 บาทหลวงจอห์น ชิลีเลเบได้ก่อกบฏขึ้นเพื่อต่อต้านการเลือกปฏิบัติต่อชาวแอฟริกันของคนขาว ทว่าไม่สำเร็จ กระนั้นผู้ปกครองอาณานิคมก็ทำการทบทวนนโยบายบางอย่างของตนเองใหม่ จากนั้นในคริสต์ทศวรรษที่ 1930 กลุ่มชนชั้นสูงของชาวแอฟริกันที่ได้รับการศึกษาจำนวนมาก ซึ่งหลายคนเคยศึกษาในสหราชอาณาจักร เริ่มมีบทบาททางการเมืองมากขึ้นและขึ้นมาเป็นแกนนำในการเรียกร้องอิสรภาพ พวกเขาได้ก่อตั้งสมาคมขึ้นหลายแห่ง และถัดมาใน พ.ศ. 2487 จึงได้รวมตัวกันเป็นรัฐสภาแอฟริกันแห่งนยาซาแลนด์ (NAC)
เมื่อนยาซาแลนด์ถูกบังคับให้ร่วมสหพันธรัฐกับโรดีเซียตอนใต้และโรดีเซียตอนเหนือใน พ.ศ. 2496 เหตุการณ์ความไม่สงบในเมืองจึงปะทุขึ้น เนื่องจากประชาชนในดินแดนนยาซาแลนด์ไม่ประสงค์เข้าร่วมสหพันธ์ดังกล่าว ความล้มเหลวของรัฐสภาฯ ในการป้องกันปัญหานี้ทำให้นยาซาแลนด์ล่มสลาย แต่หลังจากนั้นไม่นานคนรุ่นใหม่ที่อายุน้อยกว่าและมีความเข้มแข็งมากขึ้นก็ได้ฟื้น NAC ขึ้นมา ในที่สุดพวกเขาเชิญฮาสต์ติง บานดา กลับมา และนำประเทศไปสู่การประกาศเอกราชในฐานะประเทศมาลาวีใน พ.ศ. 2507
วัดจตุรมิตรประดิษฐาราม
วัดจตุรมิตรประดิษฐาราม เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางยี่ขัน เขตบางพลัด กรุงเทพมหานคร วัดมีมีเนื้อที่ 9 ไร่
วัดสร้างขึ้นเมื่อ พ.ศ. 2365 ในรัชสมัยพระบาทสมเด็จพระพุทธเลิศหล้านภาลัย เดิมชื่อ วัดสี่จีน เพราะผู้สร้างวัดเป็นชาวจีน 4 คนพี่น้อง แต่ในเอกสารบางฉบับเรียก วัดสามจีน วัดได้รับพระราชทานวิสุงคามสีมาเมื่อ พ.ศ. 2370 ต่อมาเมื่อ พ.ศ. 2482 ได้เปลี่ยนชื่อใหม่เป็น "วัดจตุรมิตรประดิษฐาราม"
อุโบสถกว้าง 6.88 เมตร ยาว 33 เมตร ลักษณะเป็นทรงจีน เป็นโบสถ์มหาอุด คือ มีแต่ประตูหน้า ไม่มีประตูหลัง มีหน้าบันปั้นเป็นรูปค้างคาวซึ่งคนจีนถือว่าเป็นสัตว์มงคล แสดงถึงความสุข สีมาอยู่ติดผนังอุโบสถ บานประตูหน้าต่างสลักลวดลายมังกรล่อแก้วทุกบาน ทาสีแดงและปิดทอง ภายในประดิษฐานพระพุทธรูปปางมารวิชัย ขนาดหน้าตักกว้าง 40 นิ้ว สูง 58 นิ้ว เป็นพระประธาน ศาลาการเปรียญกว้าง 9 เมตร ยาว 22.50 เมตร มีพระพุทธรูปปางมารวิชัย ขนาดหน้าตัก กว้าง 30 นิ้ว สูง 56 นิ้ว เป็นพระประธาน หอสวดมนต์กว้าง 15 เมตร ยาว 30 เมตร กุฏิสงฆ์สร้างแบบเรือนไทย
อำเภอกู๋จี
กู๋จี เป็นอำเภอในนครโฮจิมินห์ (เมืองที่ใหญ่ที่สุดในประเทศเวียดนาม) ในปี ค.ศ. 2017 อำเภอมีประชากร 418,655 คน และมีเนื้อที่ 960 ตารางกิโลเมตร
ในปี ค.ศ. 1967 ช่วงสงครามเวียดนาม ฐานทัพกู๋จีเป็นที่ตั้งของกองพันบินที่ 269 กองทัพบกสหรัฐ
อำเภอมีสถานที่สำคัญคือ อุโมงค์กู๋จี ซึ่งสร้างขึ้นในช่วงสงครามเวียดนามและเป็นสำนักงานใหญ่ของเวียดกง ปัจจุบันอำเภอมีอุตสาหกรรมหลายแห่ง
เขตการปกครอง
บิ่ญจั้ญแบ่งเขตการปกครองออกเป็น 1 เมืองระดับตำบล (กู๋จี) และ 20 ตำบล
โอฬาร พรหมใจ
โอฬาร พรหมใจ (ชื่อเล่น: โอ้; เกิด 5 เมษายน พ.ศ. 2498) เป็นนักดนตรีและมือกีตาร์ หัวหน้าวงดิ โอฬาร โปรเจ็คต์ ได้รับการยอมรับให้เป็นมือกีตาร์ฝีมือดีและมีชื่อเสียงในระดับแถวหน้าคนหนึ่งของประเทศไทย
โดยโอฬาร พรหมใจ เริ่มเล่นดนตรีมาตั้งแต่ปี พ.ศ. 2512 และเคยร่วมงานกับวง วีไอพี ของแหลม มอริสันในช่วงที่วง วีไอพี กลับมาจากการทัวร์คอนเสิร์ตในกลุ่มประเทศแถบสแกนดิเนเวีย
หลังจากที่วง วีไอพี ได้ยุบตัวลง โอฬาร พรหมใจ ได้เข้าร่วมเป็นสมาชิกวงดนตรีในแนวเฮฟวี่เมทัลชื่อ โซดา โดยมี ปฐมพงศ์ สมบัติพิบูลย์ เป็นนักร้องนำ และมีผลงานเพลงกับค่ายแกรมมี่ เอ็นเตอร์เทนเมนต์ 1 ชุด ต่อมาได้ชักชวนโป่ง ปฐมพงศ์ มาเป็นนักร้องนำวงดนตรีของตัวเองในชื่อ ดิ โอฬาร โปรเจ็คต์ และนับเป็นวงที่ทำให้โอฬาร พรหมใจ ประสบความสำเร็จและมีชื่อเสียงมากที่สุด เมื่อโอฬาร หยุดวงThe O-larn Project ด้วยเหตุผลเพื่อความเหมาะสม...โป่ง ปฐมพงศ์ ไปก่อตั้งวงหิน เหล็ก ไฟ
โอฬาร พรหมใจ ได้รับการยกย่องให้เป็นนักกีตาร์ฝีมือระดับชั้นแนวหน้าคนหนึ่งของไทย เช่นเดียวกับแหลม มอริสัน, กิตติ กีตาร์ปืน, ช.อ้น ณ บางช้าง, ป๊อบ - จักรรินทร์ ดวงมณีรัตนชัย, หมู คาไลโดสโคป, ชัคกี้ ธัญญรัตน์, เล็ก คาราบาว, โอม - ชาตรี คงสุวรรณ เป็นผู้ที่เล่นดนตรีด้วยการพยายามเข้าใจถึงเนื้อหาและสาระของเพลงที่จะเล่น ด้วยการตีความของตัวเอง
นอกจากนี้แล้ว ในปี พ.ศ. 2539 ซึ่งเป็นวโรกาสที่พระบาทสมเด็จพระปรมินทรมหาภูมิพลอดุลยเดช ทรงครองสิริราชสมบัติครบรอบ 50 ปี โอฬาร พรหมใจ ก็ได้แต่งเพลงบรรเลงเนื่องในวโรกาสนี้ ชื่อ พลังและความตั้งใจ ถวายแด่พระองค์ท่าน เพื่อเป็นการเทิดพระเกียรติ ซึ่งต่อมาเพลงนี้ได้รับรางวัลสีสันอะวอร์ดส์ สาขาเพลงบรรเลงยอดเยี่ยม ประจำปีอีกด้วย
ประวัติ
โอฬาร พรหมใจ เกิดวันที่ 5 เมษายน พ.ศ. 2498 ที่อำเภอพาน จังหวัดเชียงราย จบการศึกษาระดับชั้นมัธยมศึกษาตอนต้นที่โรงเรียนพานพิทยาคม และได้เดินทางเข้ามายังกรุงเทพมหานครเพื่อศึกษาต่อทางด้านศิลปะที่เพาะช่าง,โรงเรียนอาชีวศิลป์ ก่อนจะมาศึกษาต่ออีก2ครั้งที่วิทยาลัยเพาะช่าง
ในช่วงวัยเด็กโอฬาร พรหมใจ มีความสนใจทางด้านงานศิลปะและดนตรี โดยชื่นชอบเสียงเพลงที่มีท่วงทำนองที่ถูกบรรเลงด้วยเสียงกีตาร์และมีศิลปินที่ชื่นชอบคือวงดนตรีแนวบรรเลง (Instrumental) อย่างวง เดอะ ชาโดวส์ (The Shadows) โดยโอฬารเริ่มหัดเล่นกีตาร์ตั้งแต่เด็ก และได้เป็นมือกีตาร์ในคณะรำวง ออกแสดงตามสถานที่ต่างๆในขณะที่ยังเรียนอยู่ในชั้นมัธยม จนเมื่อเข้ามาศึกษาต่อที่กรุงเทพและจบจากวิทยาลัยเพาะช่าง ก็ได้เข้าร่วมวง Epitaph ตระเวนเล่นคอนเสิร์ตทั้งในกรุงเทพและต่างจังหวัด จนมีชื่อเสียงในหมู่นักดนตรีในฐานะมือกีตาร์ฝีมือดีคนหนึ่ง
ต่อมาเมื่อวง VIP ของ Lam Morrison กลับมาจากการทัวร์คอนเสิร์ตที่กลุ่มประเทศแถบสแกนดิเนเวีย จึงได้ชักชวนให้โอฬาร เข้ามาเล่นกีตาร์ร่วมกับทางวง จนเมื่อสมาชิกของ VIP ต่างแยกย้ายกันออกไป โอฬาร พรหมใจ จึงได้ชักชวนเพื่อนนักดนตรีจากวง Jonathan Blues ร่วมกันก่อตั้งวงดนตรีขึ้นมาใหม่เพื่อทำเพลงไทยเป็นของตนเอง แต่เพื่อนๆบอกว่าให้มาเล่นด้วบกันก่อน โดยวงที่ก่อตั้งขึ้นใหม่นี้ใช้ชื่อว่า Sapphire
หลังจากที่ก่อตั้งวงขึ้นใหม่ ขุนทอง อสุนี ณ อยุธยา ได้นำเดโมเพลงไปเสนอกับทางค่ายเพลง จนทางวงได้เซ็นสัญญากับบริษัทแกรมมี่ เอนเตอร์เทนเมนต์ และมีการเปลี่ยนชื่อวงเป็น โซดา (Soda) โดยมี โป่ง-ปฐมพงษ์ สมบัติพิบูลย์ เป็นนักร้องนำ
คัลเลอร์ไรซ์
คัลเลอร์ไรซ์ (Color*Iz) เป็นอีพีโดยกลุ่มศิลปินชาวเกาหลีใต้-ญี่ปุ่นไอซ์วัน จากรายการการแข่งขัน พรอดิวซ์โฟร์ตีเอต เปิดตัววันที่ 29 ตุลาคม พ.ศ. 2561 โดยออฟเดอะเรคอร์ด แบ่งเป็น 2 รูปแบบ คือ "Rose" และ "Color" ประกอบด้วย 7 เพลง (8 เพลงในรูปแบบซีดี) และมีเพลงลาวีอ็องโรซ เป็นเพลงหลัก
อัลบั้มทำลายสถิติยอดขายอัลบั้มเดบิวต์สูงสุดในสัปดาห์แรกของกลุ่มเกิร์ลกรุ๊ป และขึ้นเป็นอันดับ 4 ของเกิร์ลกรุ๊ปเกาหลีใต้ที่มียอดขายอัลบั้มสัปดาห์แรกที่สูงที่สุดในชาร์ต Hanteo และยังปรากฏทั้งในออริคอนชาร์ตอัลบั้มรายสัปดาห์และออริคอนชาร์ตดิจิทัลอัลบั้มรายสัปดาห์ ในประเทศญี่ปุ่น ขณะที่ในประเทศเกาหลีใต้ ขึ้นเป็นอันดับที่ 2 ในแกออนชาร์ตอัลบั้ม ในสัปดาห์แรก และในบิลบอร์ด คัลเลอร์ไรซ์ ขึ้นเป็นอัลบั้มอันดับที่ 9 ในชาร์ตเวิลด์อัลบั้ม ขณะที่ "ลาวีอ็องโรซ" ขึ้นเป็นที่อันดับ 6 ในชาร์ตเพลงเวิลด์ดิจิทัล และไอซ์วันก็กลายเป็นเพียงเกิร์ลกรุปเกาหลี 8 วง ที่การเปิดตัวครั้งแรกของพวกเธอนั้นปรากฏทั้งในเวิลด์อัลบั้มและชาร์ตเพลงเวิลด์ดิจิทัล
เบื้องหลังและการเปิดตัว
ไอซ์วันมาจากรายการการแข่งขัน พรอดิวซ์โฟร์ตีเอต เป็นฤดูกาลที่ 3 ของเอ็มเน็ต พรอดิวซ์ 101 เป็นร่วมมือกับยาซูชิ อากิโมโตะ เอเคบีโฟร์ตีเอตกรุ๊ป ซึ่งมีวัตถุประสงค์เพื่อสร้างกลุ่มเกิร์ลกรุ๊ประดับโลก ที่มีบทบาทสำคัญทั้งในเกาหลีใต้และญี่ปุ่น เมื่อรายการจบลงในเดือนสิงหาคม พ.ศ. 2561 ออฟเดอะเรคอร์ดประกาศว่า ไอซ์วันจะเปิดตัวอย่างเป็นทางการในเดือนตุลาคม พ.ศ. 2561 ไอซ์วันเริ่มเตรียมการสำหรับการเดบิวต์ทันที หลังจากจบการแสดงรอบสุดท้าย และสมาชิกก็มีตารางงานที่แน่น ในขณะที่พวกเธออัดเสียงอัลบั้มเดบิวต์ ถ่ายทำรายการต่าง ๆ และมิวสิกวิดีโอเพลงหลักของพวกเธอ ทำให้มันยากสำหรับแช-ว็อน ที่ต้องเตรียมพร้อมสำหรับการทำแบบทดสอบความสามารถทางวิชาการของวิทยาลัย ในเกาหลี
การเปิดตัวอีพี ซึ่งมีชื่อว่า คัลเลอร์ไรซ์ ได้รับการประกาศเมื่อสองสัปดาห์ก่อนการเปิดตัว และไอซ์วันถ่ายทำมิวสิกวิดีโอ "ลาวีอ็องโรซ" เสร็จสิ้นเมื่อวันที่ 18 ตุลาคม พ.ศ. 2561
คัลเลอร์ไรซ์ เปิดตัวเมื่อวันที่ 29 ตุลาคม พ.ศ. 2561 พร้อมด้วยมิวสิกวิดีโอ ผ่านแพลตฟอร์มเพลงต่าง ๆ รวมทั้ง เมลอน แอปเปิลมิวสิก และสปอทิฟาย เมื่อวันที่ 4 พฤศจิกายน พ.ศ. 2561 ไอซ์วันได้ปล่อยวิดีโอท่าเต้นของ "ลาวีอ็องโรซ" บนยูทูบ
ส่วนประกอบ
บิลบอร์ดกล่าวว่า "ลาวีอ็องโรซ" เป็นเพลงอิเล็กโทรป็อปที่มีชีวิตชีวาที่ผสมผสานองค์ประกอบต่าง ๆ อัลบั้มนี้ยังมีเพลง "We Together" "You're in Love, Right?" และ "As We Dream" เวอร์ชันไอซ์วัน ซึ่งเป็นเพลงในรายการการแข่งขันพรอดิวซ์โฟร์ตีเอต
การโปรโมต
ไอซ์วันจัดคอนเสิร์ตเปิดตัวชื่อ "COLOR*IZ Show-Con" เมื่อวันที่ 29 ตุลาคม พ.ศ. 2561 ที่ Olympic Hall ในกรุงโซล ประเทศเกาหลีใต้ บัตรเข้าชมการแสดงขายหมดภายในไม่กี่นาทีหลังจากมีการจำหน่าย การแสดงถ่ายทอดสดผ่านทางยูทูบและเฟซบุ๊ก พวกเธอได้ถ่ายทำรายการวาไรตี้ ไอดอลรูม ในวันที่ 17 ตุลาคมและออกอากาศในวันที่ 30 ตุลาคม ทางช่อง JTBC และพวกเธอยังปรากฏตัวในรายการวีกลีไอดอล ในวันที่ 31 ตุลาคม
มิวสิกวิดีโอ
มิวสิกวิดีโอ "ลาวีอ็องโรซ" ได้รับแรงบันดาลใจมาจากสีแดง โดยสมาชิกทั้ง 12 คน ได้เห็นการร้องเพลงและเต้นรำในชุดสีแดง ที่มีชื่อภาษาฝรั่งเศสว่า "The Life in Pink" ท่าเต้นออกแบบโดย Chae Da-Som ส่วนเนื้อร้องดัดแปลงโดย คว็อน อึน-บี และมีการรับชมมากกว่า 4.5 ล้านครั้ง ใน 24 ชั่วโมงแรก หลังการเผยแพร่บนยูทูบ ทำลายสถิติก่อนหน้าที่ทำไว้โดยสเตรย์คิดส์ สำหรับการรับชมมิวสิกวิดีโอเปิดตัวของกลุ่มเค-ป็อปภายใน 24 ชั่วโมงแรก และ 4 วันต่อมา มิวสิกวิดีโอมีการรับชมเกิน 10 ล้านครั้งบนยูทูบ
การวางจำหน่าย
ชาร์ต Hanteo ของเกาหลีใต้รายงานว่า คัลเลอร์ไรซ์ ทำลายสถิติสูงสุดในสัปดาห์แรกของยอดขายอัลบั้มเปิดตัวแบบเกิร์ลกรุป โดยขายได้มากกว่า 34,000 ชุดในวันที่มีการเปิดตัว อัลบั้มนี้ยังติดอันดับที่ 1 ของชาร์ตไอทูนส์อัลบั้ม ใน 8 ประเทศ ได้แก่ อินโดนีเซีย อิสราเอล ญี่ปุ่น มาเลเซีย ฟิลิปปินส์ สิงคโปร์ ไทย และเวียดนามในสัปดาห์แรก  หลังจากที่ขายไปแล้วกว่า 80,000 ชุด ก็ทำให้ไอซ์วันกลายเป็นเกิร์ลกรุปเคป๊อปอันดับที่สี่ของยอดขายอัลบั้มสัปดาห์แรกที่บันทึกโดย Hanteo คัลเลอร์ไรซ์ ขึ้นเป็นอันดับที่ 2 ในแกออนชาร์ตอัลบั้มในสัปดาห์แรก ในขณะที่ซิงเกิล "ลาวีอ็องโรซ" ได้อันดับที่ 14 ในแกออนชาร์ตดิจิทัล ทั้ง 7 เพลงเปิดตัวในแกออนชาร์ตดาวน์โหลด มีเพียงสามวันในการสะสมคะแนน อัลบั้มนี้ขึ้นเป็นอันดับที่ 4 ในแกออนชาร์ตอัลบั้มรายเดือน และขายได้ 98,311 ชุดในเดือนตุลาคม  ในญี่ปุ่น อัลบั้มเดบิวต์สามารถติดอันดับชาร์ตอัลบั้มรายสัปดาห์และออริคอนชาร์ตดิจิทัลอัลบั้มรายสัปดาห์ได้ และจำหน่ายอัลบั้มได้ 12,000 ชุดและดิจิตอล 3,000 ชุด สำหรับสัปดาห์ของวันที่ 29 ตุลาคม – 4 พฤศจิกายน พ.ศ. 2561 ในบิลบอร์ด อัลบั้มนี้เปิดตัวอันดับที่ 9 ในชาร์ตเวิลด์อัลบั้ม ขณะที่ "ลาวีอ็องโรซ" เปิดตัวที่อันดับ 6 ในชาร์ตเพลงเวิลด์ดิจิทัล สำหรับสัปดาห์ของวันที่ 26 ตุลาคม – 1 พฤศจิกายน ทำให้เป็นเพลงเค-ป็อปที่ขายดีที่สุดของสัปดาห์ และไอซ์วันกลายเป็นเพียงเกิร์ลกรุปเกาหลี 8 วง ที่การเปิดตัวครั้งแรกของพวกเธอนั้นปรากฏทั้งในชาร์ตเวิลด์อัลบั้มและชาร์ตเพลงเวิลด์ดิจิทัล
รายชื่อเพลง
ดัดแปลงมาจาก Melon และ แอปเปิลมิวสิก
ปลาไจแอนท์แทนกันยีกา
ปลาไจแอนท์แทนกันยีกา (Giant cichild, Emperor cichlid; ) ปลาน้ำจืดขนาดใหญ่ชนิดหนึ่ง ในวงศ์ปลาหมอสี (Cichlidae)
เป็นปลาเพียงชนิดเดียวเท่านั้นที่อยู่ในสกุล Boulengerochromis และเผ่า Boulengerochromini โดยดั้งเดิมปลาไจแอนท์แทนกันยีกาเคยใช้ชื่อวิทยาศาสตร์ว่า Tilapia microlepis โดย จอร์จ อัลเบิร์ต บุลเลเยอร์ ในปี ค.ศ. 1899 ต่อมาได้เปลี่ยนสกุลเพื่อเป็นเกียรติแก่บุลเลเยอร์ โดย ฌาคส์ เพลเลกริน นักสัตววิทยาชาวฝรั่งเศส ในปี ค.ศ. 1904
ปลาไจแอนท์แทงกันยีกา เป็นปลาที่มีขนาดใหญ่ที่สุดในวงศ์ปลาหมอสี โดยเป็นปลาที่พบได้เฉพาะทะเลสาบแทนกันยีกาเท่านั้น มีความยาวเต็มที่ได้ถึง 90 เซนติเมตร และ 75 เซนติเมตรในตัวเมีย โดยตัวผู้จะมีสีสันสดสวยกว่าและมีขนาดใหญ่กว่าตัวเมีย
เป็นปลาที่อาศัยอยู่บริเวณพื้นทะเลสาบที่เป็นพื้นทราย อาศัยอยู่ในน้ำลึกและเย็น ตัวเมียวางไข่ได้คราวละมากกว่า 10,000 ฟอง นิยมเลี้ยงเป็นปลาสวยงาม ซึ่งปัจจุบันสามารถเพาะขยายพันธุ์ได้ในที่เลี้ยงและสามารถเพาะขยายพันธุ์ในน้ำตื้นได้ด้วย
เฮเลนา ไมเคิลเซน
เฮเลนา ไมเคิลเซน (Helena Michaelsen) คือนักร้องชาวนอร์เวย์ ในวงเนเธอร์แลนด์ Sahara Dust และ Trail of Tears
กับ Angel
em:Helena Iren Michaelsen
เว็ตเติน
เว็ตเติน (Vättern) เป็นทะเลสาบที่มีพื้นที่ใหญ่เป็นอันดับ 2 ของประเทศสวีเดน รองจากทะเลสาบแวเนิน และใหญ่เป็นอันดับ 6 ของยุโรป มีรูปร่างทะเลสาบเหมือนนิ้วมือยาว ๆ ตั้งอยู่ทางใต้ของประเทศสวีเดน ตั้งอยู่ทางทิศตะวันออกเฉียงใต้ของทะเลสาบแวเนิน ตั้งอยู่ปลายของสแกนดิเนเวีย
สมาคมผู้ตรวจสอบและบริหารความปลอดภัยอาคาร
สมาคมผู้ตรวจสอบอาคาร หรือ ตปอ. (The Building Safety Inspectors and Officers Association, BSA) เป็นสมาคมวิชาชีพของวิศวกรและสถาปนิก ทั้งบุคคล และนิติบุคคล ที่ประกอบวิชาชีพผู้ตรวจสอบอาคารในประเทศไทย ตามที่กฎหมายตรวจสอบอาคารกำหนด
สมาคมผู้ตรวจสอบและบริหารความปลอดภัยอาคาร ก่อตั้งเมื่อวันที่ 7 กันยายน พ.ศ. 2547
ประวัติ
ช่วงก่อนปี พ.ศ. 2540 อัตราการเกิดเหตุเพลิงไหม้ในอาคารสูง โรงงาน และอาคารสาธารณะต่างๆเพิ่มสูงขึ้น ซึ่งทำให้เกิดความสูญเสียต่อชีวิตและทรัพย์สินเป็นจำนวนมาก ทั้งกฎหมายด้านการควบคุมอาคารก็มิได้ถูกนำมาใช้อย่างจริงจัง และการติดตั้งอุปกรณ์แจ้งและระงับเหตุเพลิงไหม้ในอาคารก็ยังไม่มีมาตรฐานนัก เพื่อลดความสูญเสียดังกล่าวกรุงเทพมหานครจึงได้ร่วมกับวิศวกรรมสถานแห่งประเทศไทยในพระบรมราชูปถัมภ์ (ว.ส.ท.) จัดให้มีการฝึกอบรมผู้ตรวจสอบอาคารขึ้น จากนั้นสมาชิกที่เข้าร่วมฝึกอบรมสมัยนั้น ได้ร่วมกันจัดตั้งชมรมผู้ตรวจสอบอาคารและบริหารระบบความปลอดภัยด้านอัคคีภัยของอาคาร ในช่วงประมาณปี พ.ศ. 2541 ต่อมาจึงได้จดทะเบียนจัดตั้งเป็นสมาคมผู้ตรวจสอบและบริหารความปลอดภัยอาคาร เมื่อวันที่ 7 กันยายน พ.ศ. 2547 ปัจจุบันมี นายวสวัตติ์ กฤษศิริธีรภาคย์ เป็นนายกสมาคม
สมาชิก
สมาคมผู้ตรวจสอบและบริหารความปลอดภัยอาคาร เปิดโอกาสให้ผู้ที่ประกอบวิชาชีพผู้ตรวจสอบอาคาร สมัครเป็นสมาชิกสามัญประเภทบุคคลของสมาคมได้ นอกจากนี้บริษัท ห้างร้าน หรือผู้ตรวจสอบอาคารที่มีสถานะเป็นนิติบุคคลก็สามารถสมัครเป็นสมาชิกประเภทนิติบุคคลของสมาคมได้เช่นกัน และยังเปิดโอกาสให้วิศวกร สถาปนิก ตลอดจนประชาชนทั่วไปที่มีความสนใจในงานตรวจสอบอาคาร และเรื่องความปลอดภัยในอาคารสมัครเป็นสมาชิกสมทบได้
ที่ทำการสมาคม
สมาคมผู้ตรวจสอบและบริหารความปลอดภัยอาคาร (ตปอ.) มีที่ทำการอยู่ที่ อาคารวิศวกรรมสถานแห่งประเทศไทยในพระบรมราชูปถัมภ์ (ว.ส.ท.) 487 ซ.รามคำแหง 39 ถนนรามคำแหง แขวงวังทองหลาง เขตวังทองหลาง กรุงเทพฯ 10310
วัดพรานนก
วัดพรานนก วัดราษฎร์ในสังกัดคณะสงฆ์มหานิกาย ตั้งอยู่ที่ตำบลโพสาวหาญ อำเภออุทัย จังหวัดพระนครศรีอยุธยา
วัดพรานนกสร้างขึ้นเมื่อประมาณ พ.ศ. 2300 ในเวลานั้นพระยาวชิรปราการ เจ้าเมืองกำแพงเพชร ซึ่งสถาปนาในภายหลังเป็นพระเจ้าตากสินมหาราช ได้นำทัพมาพัก ณ บริเวณที่ตั้งวัด และประกาศกู้ชาติ ณ สถานที่แห่งนี้ โดยมีพรานทองคำ ซึ่งมีอาชีพล่านกหนูเลี้ยงชีพรับหน้าที่จัดหาเสบียงส่งให้กองทัพ ได้คาบข่าวมาแจ้งพระยาวชิรปราการให้วางแผนรบจนได้ชัยชนะ พรานทองคำจึงได้รับแต่งตั้งเป็นฝ่ายเสบียงประจำกองทัพ และเมื่อมีการสร้างวัด จึงนำฉายาพรานนก อันเป็นชื่อเรียกที่พระยาวชิรปราการโปรดเรียกพรานทองคำบ่อย ๆ มาตั้งเป็นชื่อวัด ภายหลังชื่อ พรานนก ที่ตั้งอยู่ฝั่งธนบุรีในกรุงเทพมหานคร ตั้งชื่อไว้เพื่อระลึกถึงวัดพรานนกแห่งนี้ด้วย
สิ่งสำคัญของวัด ได้แก่ พระประธานในอุโบสถสร้างขึ้นด้วยทองเหลือง พระศิลาแลงสมัยกรุงศรีอยุธยานามว่า หลวงพ่อแดง ปางมารวิชัย และยังเป็นที่ตั้งของพระบรมราชานุสาวรีย์สมเด็จพระเจ้าตากสินมหาราช และอนุสรณ์สถานพรานนก
ไรอัน เมสัน
ไรอัน เกล็น เมสัน (Ryan Glen Mason; เกิดวันที่ 13 มิถุนายน ค.ศ. 1991) เป็นอดีตนักฟุตบอลชาวอังกฤษในตำแหน่งกองกลาง ปัจจุบันเขาเป็นหัวหน้าผู้ฝึกสอนรักษาการของทอตนัมฮอตสเปอร์ในพรีเมียร์ลีก
เมสันเป็นผู้เล่นที่มาจากทีมเยาวชนของทอตนัมฮอตสเปอร์ โดยได้ลงเล่นให้กับทีมชุดใหญ่เป็นครั้งแรกใน ค.ศ. 2008 เขาถูกปล่อยยืมตัวให้กับโยวิลทาวน์, ดองคัสเตอร์โรเวอส์, มิลล์วอลล์, ลอรีย็อง และสวินดันทาวน์ ก่อนที่จะได้ลงเล่นในพรีเมียร์ลีกให้กับทอตนัมครั้งแรกใน ค.ศ. 2014 และได้ลงเล่นให้กับทีมชาติอังกฤษชุดใหญ่ครั้งแรกใน ค.ศ. 2015 เมสันย้ายไปฮัลล์ซิตีใน ค.ศ. 2016 ด้วยค่าตัวอันเป็นสถิติของสโมสร อย่างไรก็ตาม เขาประสบเหตุกะโหลกศีรษะร้าวจากการปะทะในเกมที่พบกับเชลซี เมื่อเดือนมกราคม ค.ศ. 2017 ทำให้เขาประกาศเลิกเล่นฟุตบอลเมื่อเดือนกุมภาพันธ์ ค.ศ. 2018 ตามคำแนะนำของแพทย์เฉพาะทาง
ชีวิตช่วงต้น
เมสันเกิดที่เอนฟีลด์ในลอนดอน และได้เข้าศึกษาที่โรงเรียนเชสฮันต์ โดยเขาชนะเลิศการแข่งกระโดดข้ามรั้วระดับเขต
ผู้จัดการทีม
เมสันเข้าร่วมทีมงานผู้ฝึกสอนของทอตนัมฮอตสเปอร์ในเดือนเมษายน ค.ศ. 2018 ต่อมาในเดือนกุมภาพันธ์ ค.ศ. 2019 เขาเสนอแนะว่าการโหม่งลูกฟุตบอลเป็นเรื่องที่ไม่ควรทำในวัยเด็ก เขาเริ่มทำหน้าที่เป็นหัวหน้าผู้ฝึกสอนชุดเยาวชน สำหรับการแข่งขันยูฟ่ายูธลีกรุ่นอายุไม่เกิน 19 ปีในเดือนกรกฎาคม ค.ศ. 2019 ต่อมาเขาได้เป็นหัวหน้าแผนกพัฒนาผู้เล่น (รุ่นอายุไม่เกิน 17 ถึง 23 ปี) ตั้งแต่เดือนสิงหาคม ค.ศ. 2020
วันที่ 19 เมษายน ค.ศ. 2021 หลังจากที่โชเซ มูรีนโยถูกปลดจากตำแหน่งผู้จัดการทีม เมสันได้เข้ามาเป็นผู้จัดการทีมรักษาการของทอตนัมฮอตสเปอร์จนจบฤดูกาล เขากลายเป็นผู้จัดการทีมอายุน้อยที่สุดที่คุมทีมในพรีเมียร์ลีกด้วยอายุเพียง 29 ปี โดยนัดแรกที่เขาคุม ทอตนัมสามารถเปิดบ้านเอาชนะเซาแทมป์ตันไปได้ 2–1 เมื่อวันที่ 21 เมษายน
ชีวิตส่วนตัว
เมสันหมั้นกับราเชล ปีเตอร์ พวกเขามีลูกชายที่เกิดใน ค.ศ. 2017 และมีลูกสาวที่เกิดใน ค.ศ. 2019
นักฟุตบอล
ทอตนัมฮอตสเปอร์
ผู้จัดการทีม
ทอตนัมฮอตสเปอร์
อามูร์
อามูร์ (แอกแคด: 𒀀𒈬𒊒𒌝 หรือ 𒋾𒀉𒉡𒌝/𒊎 ; אֱמוֹרִי; Ἀμορραῖοι) เป็นกลุ่มชนดั้งเดิมที่พูดภาษาในกลุ่มภาษาเซมิติกจากลิแวนต์ ซึ่งปกครองพื้นที่ส่วนใหญ่ของเมโสโปเตเมียตอนใต้ตั้งแต่ศตวรรษที่ 21 ก่อนคริสต์ศักราช จนถึงปลายศตวรรษที่ 17 ก่อนคริสต์ศักราช ซึ่งพวกเขาก่อตั้งนครรัฐสำคัญหลายแห่ง เช่น อีซิน, ลาร์ซา และบาบิโลน จนกลายเป็นจักรวรรดิบาบิโลนเก่าในเวลาต่อมา ศัพท์  ในข้อความภาษาแอกแคดและซูเมอร์สื่อถึงชาวอามูร์, เทพประจำเมือง และอาณาจักร ในคัมภีร์ไบเบิลกล่าวถึงพวกอามูร์ว่าเป็นกลุ่มชนที่อาศัยอยู่ในคานาอันทั้งก่อนและหลังการพิชิตดินแดนโดยโยชูวา
วงศ์ปลาตูหนา
วงศ์ปลาตูหนา (True eel, Freshwater eel) เป็นวงศ์ของปลาในชั้นปลากระดูกแข็งวงศ์หนึ่ง ใช้ชื่อวงศ์ว่า Anguillidae (/แอน-กิล-ลิ-ดี้/) โดยมาจากภาษาลาตินว่า "Ae" หมายถึง ปลาไหล ซึ่งปลาวงศ์นี้มักจะถูกเรียกรวมกันว่า ปลาตูหนา มีทั้งหมด 1 สกุล คือ Anguilla และมีทั้งหมด 15 ชนิด
กระจายทั่วชายฝั่งมหาสมุทรแอตแลนติกและแปซิฟิกจนถึงออสเตรเลีย พบในประเทศไทยประมาณ 3–4 ชนิด
ปลาวงศ์นี้มีฟันคม ปากกว้าง เขี้ยวเล็กละเอียดบนขากรรไกรเป็นร้อย ๆ ซี่ จมูกมีรูเล็ก ๆ เหมือนหลอด 2 ข้าง ใช้สำหรับดมกลิ่นเพื่อนำทางและหาอาหาร ซึ่งปลาตูหนามีประสิทธิภาพในการดมกลิ่นได้ดีกว่าปลาฉลามเสียอีก ครีบอกเป็นรูปกลมรี ครีบหลังยาวติดต่อกับครีบหางที่มนและครีบก้นที่ยาว ลำตัวดูภายนอกเหมือนไม่มีเกล็ด มีเมือกลื่นปกคลุมทั้งตัว แต่แท้จริงมีเกล็ดขนาดเล็กมากเรียงซ้อนฝังอยู่ใต้ผิวหนัง โดยไม่มีเส้นข้างลำตัว เลือดและน้ำเหลืองของปลาตูหนามีพิษ ซึ่งอาจฆ่าสุนัขให้ตายได้
เป็นปลานักล่า สามารถจับกุ้ง, ปู หรือสัตว์เปลือกแข็ง รวมทั้งปลาต่าง ๆ กิน มักอาศัยในแหล่งน้ำใส มีตอไม้, โพรงไม้ หรือซอกหินอยู่มาก อาจขุดรูอยู่ก็ได้ นอกจากบริเวณปากแม่น้ำแล้ว ยังเคยพบไกลถึงลำธารน้ำตกบนภูเขาอีกด้วย
เป็นปลาที่มีวงจรชีวิตแบบ ปลาสองน้ำ คือออกไปวางไข่ในทะเลลึก ปลาวัยอ่อนจึงอพยพกลับมาเลี้ยงตัวที่ชายฝั่งหรือป่าชายเลนก่อนเข้ามาเติบโตในน้ำจืดที่ไกลจากทะเลนับร้อย ๆ กิโลเมตร ลูกปลามีตัวใส เรียวยาวดูคล้ายวุ้นเส้น โดยปกติแล้วเป็นปลาที่มีนิสัยรักสงบ แต่จะดุร้ายมากเมื่อถูกจับได้ มีรายงานว่าปลาบางตัวมีอายุมากได้ถึง 105 ปี และอาจยาวได้ถึง 8 ฟุต ในทะเลสาบน้ำจืดที่นิวซีแลนด์พบบางตัวมีน้ำหนักมากกว่า 100 ปอนด์
เป็นปลาที่มีรสชาติดี อร่อย มีราคาแพง บางชนิดจึงถูกนำมาเพาะเลี้ยงเป็นปลาเศรษฐกิจที่มีชื่อ เช่น ปลาตูหนาญี่ปุ่น หรือปลาไหลญี่ปุ่น (A. japonica) ซึ่งได้มีการเลี้ยงกันที่ญี่ปุ่นและเกาหลีใต้ แต่ว่าต้องรวบรวมลูกปลาจากธรรมชาติ ซึ่งเคยมีการนำเข้ามาเลี้ยงในประเทศไทยระยะหนึ่ง ปลาตูหนาชนิดนี้ได้ถูกปรุงเป็นอาหารญี่ปุ่นที่มีชื่อคือ ข้าวหน้าปลาไหล  ซึ่งชาวญี่ปุ่นได้รับประทานกันมาอย่างยาวนานกว่า 5,000 ปีแล้ว
การจำแนก
thumb|ภาพแสดงวงจรชีวิตของปลาในวงศ์ปลาตูหนา
สงครามพิวนิกครั้งที่สาม
สงครามพิวนิกครั้งที่สาม เกิดขึ้นระหว่าง 149–146 ปีก่อนคริสตกาล เป็นสงครามครั้งสุดท้ายของสงครามพิวนิก ระหว่างสาธารณรัฐโรมันและคาร์เธจโบราณ
จุดเริ่มต้นของสงครามมาจากสนธิสัญญายุติสงครามพิวนิกครั้งที่สอง คาร์เธจต้องจ่ายค่าปฏิกรรมสงครามและห้ามทำสงครามโดยปราศจากการยินยอมจากโรม ในปี 151 ก่อนคริสตกาล คาร์เธจจ่ายค่าปฏิกรรมสงครามจนครบและมองว่าตนพ้นจากสนธิสัญญานี้แล้ว ในปีเดียวกัน ชาวนูมิเดียล้อมเมืองโอรอสโคปาของคาร์เธจ ทำให้คาร์เธจต้องยกทัพไปปราบ โรมมองว่าเหตุการณ์นี้เป็นการละเมิดสนธิสัญญาและประกาศสงครามในปี 149 ก่อนคริสตกาล คาร์เธจพยายามขอเจรจาแต่ภายหลังปฏิเสธเมื่อกงสุลโรมันสั่งให้ชาวเมืองวางอาวุธและย้ายออกจากเมืองคาร์เธจ ก่อนที่เมืองจะถูกเผา ในช่วงแรกโรมล้มเหลวในการบุกเมืองคาร์เธจ แต่การยึดเมืองเนฟาริส ทางตอนใต้ของคาร์เธจทำให้ทหารคาร์เธจเสียขวัญ ชาวคาร์เธจสามารถยันทัพโรมันไว้ได้ถึงปี 146 ก่อนคริสตกาล ก่อนทัพโรมันจะบุกเข้าเมืองได้สำเร็จ เมืองคาร์เธจถูกเผา ส่วนชาวเมืองหลายแสนคนถูกฆ่าและขายเป็นทาส โรมผนวกคาร์เธจเป็นจังหวัดแอฟริกา เมืองคาร์เธจกลายเป็นเมืองร้างจนกระทั่งจูเลียส ซีซาร์บูรณะเมืองนี้ขึ้นใหม่ในอีกหนึ่งศตวรรษต่อมา
มีเคา บองกีแยวิตช์
มีเคา บอกูสวัฟ บองกีแยวิตช์ (Michał Bogusław Bąkiewicz; 22 มีนาคม ค.ศ. 1981 —) เป็นอดีตนักวอลเลย์บอลชาวโปแลนด์ ปัจจุบันเขาทำหน้าที่เป็นผู้ฝึกสอนให้แก่สโมสรอาแซดแอส แชญสตอคอวา
สโมสร
หลังจากฤดูกาลที่ 6 ของสโมสรแปกีแยแอ สกราแบวคาตุฟ เขาย้ายไปสโมสรอาแซดแอส แชญสตอคอวา ในปี ค.ศ. 2014 เขากลับมาเล่นให้สโมสรอาแซดแอส แชญสตอคอวา ในฤดูกาล 2014/15 เขาไม่ได้เล่นในแมตช์ใดๆ ของสโมสรอาแซดแอส แชญสตอคอวา เมื่อวันที่ 3 ธันวาคม ค.ศ. 2014 หลังจากจบอาชีพของเขา เขาได้เข้าร่วมการเป็นสตาฟฟ์โค้ชของโมสรอาแซดแอส แชญสตอคอวา
ทีมชาติ
บองกีแยวิตช์ ได้เป็นผู้มีส่วนสำคัญในการพาทีมชาติโปแลนด์เข้ารับรางวัลเหรียญเงินของการแข่งขันวอลเลย์บอลชายชิงแชมป์โลก 2006 เขาสามารถคว้าแชมป์จากการแข่งขันวอลเลย์บอลชายชิงแชมป์ยุโรป 2009 เมื่อวันที่ 14 กันยายน ค.ศ. 2009 เขาได้รับเครื่องราชอิสริยาภรณ์ (Knight's Cross of Polonia Restituta) ในปี ค.ศ. 2011 เขาได้รับเหรียญรางวัลเหรียญแรกจากการแข่งขันเวิลด์ลีกเป็นครั้งแรกในประวัติศาสตร์ของประเทศโปแลนด์ โดยพวกเขาได้รับรางวัลเหรียญทองแดงหลังจากที่เอาชนะทีมชาติอาร์เจนตินา
คาบอมบ้าแดง
คาบอมบ้าแดง (red cabomba, forked fanwort, ) เป็นพืชใต้น้ำจำพวกสาหร่าย ชนิดหนึ่ง พบในทวีปอเมริกาใต้ ทางตอนเหนือของประเทศคิวบาและบางส่วนของรัฐฟลอริดา เมื่อเจริญเติบโตเต็มที่มีความสูงระหว่าง 30 ถึง 80 เซนติเมตร แผ่กิ่งก้านได้ประมาณ 8 เซนติเมตร นิยมนำมาเลี้ยงเป็นไม้ประดับ แต่เจริญเติบโตยาก เนื่องจากคาบอมบ้าแดงมีความต้องการแสงมากเกินกว่าที่แสงจะผ่านน้ำไปได้ตามปกติ ก๊าซคาร์บอนไดออกไซด์ และสถานะของน้ำที่ใสสะอาดเป็นสิ่งจำเป็นต่อการเจริญเติบโตของคาบอมบ้าแดง
มีรายงานว่าคาบอมบ้าแดง เป็นพืชต่างถิ่นที่รุกรานในรัฐเกรละ ประเทศอินเดีย
ปวดกล้ามเนื้อ
อาการปวดกล้ามเนื้อ (myalgia, muscle pain) เป็นอาการที่เกิดได้จากโรคหลายโรค สาเหตุที่พบบ่อยคือการใช้กล้ามเนื้อมากเกินไป สาเหตุอื่นของอาการปวดกล้ามเนื้อเฉียบพลันอาจเกิดจากการติดเชื้อไวรัส โดยเฉพาะในกรณีที่ไม่มีประวัติการบาเจ็บ ส่วนอาการปวดกล้ามเนื้อเรื้อรังอาจเกิดจากโรคเมตาบอลิก การขาดสารอาหารบางชนิด หรือโรคอ่อนล้าเรื้อรัง เป็นต้น
เซเรียอา
กัลโชเซเรียเอ (Serie A) อิตาเลียนฟุตบอลแชมเปียนชิป เรียกสั้น ๆ ว่า กัมปีโอนาโต หรือสกูเดตโต เป็นชื่อของลีกฟุตบอลสูงสุดของประเทศอิตาลี ที่เริ่มทำการแข่งขันกันมาตั้งแต่ปี ค.ศ. 1898 อยู่ภายใต้การบริหารของสหพันธ์ฟุตบอลอิตาลี ซึ่งเจนัว เป็นสโมสรแรกที่คว้าแชมป์ได้ ในขณะที่โดยรวมแล้ว ยูเวนตุสเป็นทีมที่ประสบความสำเร็จมากที่สุด โดยได้แชมป์ไปถึง 36 สมัย รองลงมาเป็นอินเตอร์มิลาน กับเอซี มิลาน คว้าไปทีมละ 19 สมัย ซึ่งสโมสรที่คว้าแชมป์ได้ทุก ๆ 10 สมัย จะได้รับสัญลักษณ์ดาวสีทอง ติดอยู่ด้านบนของสัญลักษณ์ทีมบนเสื้อ 1 ดวง ดังนั้น ยูเวนตุส จึงมี 3 ดาวติดอยู่ด้านบนของสัญลักษณ์ทีมบนเสื้อ ขณะที่อินเตอร์มิลาน และมิลาน มีทีมละ 1 ดาว
ส่วนในฤดูกาล ค.ศ. 1921-22 นั้น มีทีมแชมป์อยู่ 2 ทีม คือ โนเวเซ ซึ่งรับรองโดย FIGC และโปรแวร์เชลลี ที่รับรองโดย CCI
เมื่อจบฤดูกาล 3 ทีมอันดับสุดท้ายของตารางจะตกชั้นลงในเล่นในเซเรียบี และทีมจากเซเรียบีจะเลื่อนชั้นขึ้นมา ส่วน 4 ทีมที่อันดับดีสุดจะได้ผ่านเข้าไปเล่นในยูฟ่าแชมเปียนส์ลีก โดยสี่ทีมอันดับแรกจะผ่านเข้าไปรอในรอบแบ่งกลุ่ม (ทีมชนะเลิศได้อยู่โถ 1) ส่วนอันดับ 5 จะมีสิทธิเข้าไปเล่นในยูฟ่ายูโรปาลีก
เจ็ดสาวน้อย
ในวงการฟุตบอลอิตาลี จะมีคำศัพท์เรียกว่า "7 sorelle" แปลว่า "7 สาวน้อย" อันหมายถึงทีมที่มีสิทธิ์ที่จะได้แชมป์เซเรียอา (โดยเฉพาะในช่วงยุคทศวรรษที่ 90) ซึ่งประกอบไปด้วยทั้งหมด 7 ทีม คือ ยูเวนตุส, เอซีมิลาน, อินเตอร์มิลาน, โรมา, ลัตซีโย, ปาร์มา และ ฟีออเรนตีนา
ภูเขาศักดิ์สิทธิ์แห่งกิฟฟา
ภูเขาศักดิ์สิทธิ์แห่งกิฟฟา (Sacro Monte di Ghiffa) เป็นกลุ่มชาเปลของโรมันคาทอลิกตั้งอยู่บนเนินเขาที่กิฟฟาเหนือทะเลสาบมายอเรในแคว้นพีดมอนต์ทางตอนเหนือของประเทศอิตาลี ภูเขาศักดิ์สิทธิ์แห่งกิฟฟาเป็นหนึ่งในเก้าภูเขาศักดิ์สิทธิ์แห่งพีดมอนต์และลอมบาร์ดีที่ได้รับเลือกจากองค์การยูเนสโกให้ขึ้นทะเบียนเป็นมรดกโลกเมื่อปีค.ศ. 2003
หัวเรื่องศิลปะของภูเขาศักดิ์สิทธิ์แห่งกิฟฟาอุทิศให้แก่อานุภาพของตรีเอกานุภาพที่ได้รับอิทธิพลจากโอราทอรีเล็กๆ บนภูเขาคาราจิโอที่สร้างก่อนหน้านั้น ทิวทัศน์จากกิฟฟาด้านพีดมอนต์ของทะเลสาบมายอเรแสดงให้เห็นถึงความเหมาะสมในการวางองค์ประกอบของสถาปัตยกรรมกับภูมิทัศน์
ชาเปลพระแม่มารีเป็นสิ่งก่อสร้างแรกที่ได้รับการสร้างในปี ค.ศ. 1647 ซุ้มทางเข้าสู่ทางสู่กางเขนที่ก่อสร้างในคริสต์ศตวรรษที่ 17 แสดงให้เห็นการเปลี่ยนแปลงมาเป็นหัวเรื่องเกี่ยวกับทุกขกิริยาของพระเยซู
จักรวรรดิสเปน
จักรวรรดิสเปน (Imperio Español) เป็นหนึ่งในจักรวรรดิที่ใหญ่ที่สุดในประวัติศาสตร์โลก และเป็นหนึ่งในจักรวรรดิโลก (global empire) จักรวรรดิแรกที่มีดินแดนและอาณานิคมในยุโรป, อเมริกา, เอเชีย และโอเชียเนีย มาตั้งแต่คริสต์ศตวรรษที่ 15 ส่วนอาณานิคมในแอฟริกาเป็นดินแดนที่ได้มาในตอนปลายของคริสต์ศตวรรษที่ 20 สเปนก่อตัวขึ้นเป็นสหอาณาจักรในปี ค.ศ. 1492 หลังจาก “การพิชิตดินแดนคืน” ในคาบสมุทรไอบีเรีย ในปีเดียวกันคริสโตเฟอร์ โคลัมบัสก็นำกองเรือสำรวจกองแรกของสเปนในการเดินทางข้ามมหาสมุทรแอตแลนติก ที่เป็นการเริ่มต้นของการแสวงหาอาณานิคมในอเมริกาของยุโรป ซีกโลกตะวันตกจึงเป็นจุดหมายทางอำนาจใหม่ของจักรวรรดิสเปน
ระหว่างยุคแห่งการสำรวจสเปนก็เริ่มไปตั้งหลักแหล่งอยู่ในหมู่เกาะแคริบเบียนและกองกิสตาดอร์ (conquistador) ก็เริ่มโค่นจักรวรรดิท้องถิ่นที่พบเช่นจักรวรรดิแอซเท็คและจักรวรรดิอินคา ต่อมาคณะสำรวจก็ขยายดินแดนของจักรวรรดิสเปนตั้งแต่บริเวณที่เป็นแคนาดาปัจจุบันในทวีปอเมริกาเหนือไปจนจรดเตียร์ราเดลฟวยโกทางตอนใต้สุดของทวีปอเมริกาใต้ การเดินทางสำรวจของสเปนเป็นการเดินทางรอบโลกที่เริ่มโดยเฟอร์ดินันด์ มาเจลลันในปี ค.ศ. 1519 และจบลงด้วย ฆวน เซบัสเตียน เอลกาโน ในปี ค.ศ. 1522 ซึ่งเป็นการสำรวจสมตามความตั้งใจของโคลัมบัสในการพยายามหาเส้นทางไปยังเอเชียโดยการเดินทางไปทางตะวันตก ซึ่งทำให้สเปนหันมาสนใจในตะวันออกไกล โดยการก่อตั้งอาณานิคมในเกาะกวม, ฟิลิปปินส์ และเกาะใกล้เคียง ระหว่าง “ยุคทองของสเปน” (Siglo de Oro) จักรวรรดิสเปนประกอบด้วยเนเธอร์แลนด์, ลักเซมเบิร์ก, เบลเยียม, ส่วนใหญ่ของอิตาลี, บางส่วนของเยอรมนี, บางส่วนของฝรั่งเศส, ดินแดนในแอฟริกา, เอเชีย และ โอเชียเนีย และดินแดนส่วนใหญ่ในทวีปอเมริกา เมื่อมาถึงคริสต์ศตวรรษที่ 17 สเปนก็ครอบครองดินแดนที่กว้างใหญ่ที่สุดกว่าที่เคยเกิดขึ้นในประวัติศาสตร์ก่อนหน้านั้น
การค้าขายระหว่างสเปนและอาณานิคมก็รุ่งเรือง สินค้าต่างๆ ที่รวมทั้งโลหะมีค่าจากอเมริกาถูกนำกลับมาสเปนในกองเรือกองเรือสมบัติ (Spanish treasure fleets) เป็นประจำทุกปี กองเรือมะนิลา (Manila Galleon) ก็เชื่อมระหว่างฟิลิปปินส์กับอเมริกา โดยมีเรือติดต่ออย่างสม่ำเสมอข้ามมหาสมุทรแปซิฟิก การค้าขายส่วนใหญ่เป็นการทำเพื่อเพิ่มความแข็งแกร่งให้แก่ราชนาวีของสเปน และเพื่อพิทักษ์จักรวรรดิสเปนในยุโรปและเมดิเตอร์เรเนียน ดินแดนในยุโรปของสเปนต้องมาเสียไปเมื่อในการยุติลงของสงครามสืบราชบัลลังก์สเปนในปี ค.ศ. 1713 แต่สเปนยังคงสามารถรักษาดินแดนโพ้นทะเลไว้ได้
การยึดครองสเปนโดยฝรั่งเศสในปี ค.ศ. 1808 ภายใต้การนำของจักรพรรดินโปเลียนเป็นการตัดการติดต่อกับอาณานิคมในอเมริกาอยู่ชั่วระยะเวลาหนึ่ง และสงครามอิสรภาพสเปนอเมริกันที่เกิดขึ้นต่อเนื่องกันระหว่าง ค.ศ. 1810 ถึง ค.ศ. 1825 ผลให้รัฐต่างๆ ในอเมริกากลางและอเมริกาใต้ได้รับอิสรภาพจากสเปน ดินแดนที่เหลือที่รวมทั้งคิวบา, ปวยร์โตรีโก, ฟิลิปปินส์ และสเปนอินเดียตะวันออกอยู่ภายใต้การปกครองของสเปนมาจนถึงปลายคริสต์ศตวรรษที่ 19 เมื่อดินแดนส่วนใหญ่มาถูกผนวกเข้ากับสหรัฐหลังสงครามสเปน-อเมริกัน ดินแดนที่เหลือในหมู่เกาะแปซิฟิกขายให้แก่จักรวรรดิเยอรมนีในปี ค.ศ. 1899
ในคริสต์ศตวรรษที่ 20 สเปนเหลือเพียงดินแดนในทวีปแอฟริกาคือ อิเควทอเรียลกินี, โมร็อกโก, และเวสเทิร์นสะฮารา ในปี ค.ศ. 1956 สเปนถอนตัวจากโมร็อกโก และในปี ค.ศ. 1968 สเปนได้มอบอิสรภาพให้แก่อิเควทอเรียลกินี เมื่อสเปนถอนตัวจากเวสเทิร์นสะฮาราในปี ค.ศ. 1976 ในช่วงแรกอาณานิคมถูกผนวกโดยโมร็อกโกและมอริเตเนีย แต่ต่อมาในปี ค.ศ. 1980 โมร็อกโกครอบครองพื้นที่ทั้งหมด แม้ว่าตามทฤษฎีของสหประชาชาติ เวสเทิร์นสะฮารายังคงอยู่ภายใต้การบริหารของสเปน ในปัจจุบันกานาเรียส และบริเวณอีกสองบริเวณบนฝั่งทะเลแอฟริกาเหนือ (คือเซวตาและเมลียา) ยังคงเป็นดินแดนบริหารของสเปน
ประชาชน (หนังสือพิมพ์)
ประชาชน (ປະຊາຊົນ, ปะซาซน) เป็นหนังสือพิมพ์รายสัปดาห์ที่เผยแพร่ในประเทศลาว ก่อตั้งในวันที่ 13 สิงหาคม ค.ศ. 1950 โดยเป็นระบบทางการของพรรคประชาชนปฏิวัติลาว ซึ่งเป็นพรรคคอมมิวนิสต์ตามหลักการของลัทธิมากซ์–เลนินและเป็นพรรคการเมืองเดียวที่ได้รับอนุญาตในประเทศ
การติดเชื้อฉวยโอกาส
การติดเชื้อฉวยโอกาสคือการติดเชื้อที่เกิดจากเชื้อก่อโรคโดยเฉพาะเชื้อก่อโรคฉวยโอกาส เช่น แบคทีเรีย ไวรัส เชื้อรา โปรโตซัว ซึ่งปกติไม่ทำให้เกิดโรคในคนที่มีสุขภาพปกติ แต่ทำให้เกิดโรคในผู้ที่มีภูมิคุ้มกันบกพร่อง เป็น "โอกาส" ให้เชื้อฉวยโอกาสเข้าก่อโรคได้
วงศ์ปลายอดม่วง
วงศ์ปลายอดม่วง (Tonguefishes) ปลาในวงศ์นี้เป็นปลาที่อยู่ในอันดับ Pleuronectiformes ใช้ชื่อวงศ์ว่า Cynoglossidae (/ไซ-โน-กลอส-ซิ-ดี้/)